tomron87/hebrew-wikipedia-sentences-corpus huggingface dataset:
באליפות המכללות הודחה הקבוצה בסיבוב הראשון.
את עונת סיימה באטלר במאזן 0-18 בליגת הוריזון ובמאזן כללי של 5-33. כוכבי הקבוצה היו גורדון הייוורד ושלווין מאק.
בטורניר אליפות המכללות דורגה באטלר חמישית באזור המערב.
בדרך לפיינל פור גברה באטלר על המדורגת ראשונה באזור אוניברסיטת סירקיוז והמדורגת שנייה אוניברסיטת המדינה של קנזס.
בפיינל פור ניצחה באטלר את אוניברסיטת המדינה של מישיגן 50-52 ובגמר הפסידה לאוניברסיטת דיוק 61-59.
את עונת סיימה הקבוצה במאזן כללי של 10-28. היא דורגה במקום השמיני באזור דרום-מזרח של טורניר אליפות המכללות.
למרות הדירוג הנמוך הדיחה באטלר בסיבוב השני את המדורגת ראשונה אוניברסיטת פיטסבורג, בסיבוב השלישי את המדורגת רביעית אוניברסיטת ויסקונסין ובגמר האזורי את המדורגת שנייה אוניברסיטת פלורידה.
בפיינל פור גברה באטלר על אוניברסיטת וירג'יניה קומונוולת' והעפילה בפעם השנייה ברציפות לגמר אליפות המכללות.
בגמר הפסידה לאוניברסיטת קונטיקט 53-41. בתום העונה הוארך חוזהו של סטיבנס עד ל-2021.
בעונת סיימה באטלר במקום השלישי בליגת הוריזון ולא העפילה לטורניר אליפות המכללות.
עונה לאחר מכן עברה הקבוצה לליגת אטלנטיק 10, וסיימה במקום השלישי.
בטורניר אליפות המכללות הודחה באטלר בסיבוב השני.
בסך הכול אימן סטיבנס את הקבוצה במשך 6 עונות, בהן רשם מאזן כולל של 166 ניצחונות ו-49 הפסדים.
ביולי 2013 עבר לאמן את קבוצת בוסטון סלטיקס מליגת ה-NBA.
את עונתו הראשונה סיים עם מאזן של 25 ניצחונות לעומת 57 הפסדים ובמקום רביעי בבית האטלנטי של אזור המזרח.
בעונת הוביל את בוסטון להעפלה לפלייאוף מהמקום השביעי במזרח, עם מאזן של 40 ניצחונות ו-42 הפסדים, אך הקבוצה הודחה בסיבוב הראשון של הפלייאוף.
סטיבנס הצליח להגיע להישג זה על אף שבאותה עונה הועברו בטרייד כוכבי הקבוצה ראז'ון רונדו וג'ף גרין.
סטיבנס הוליך את בוסטון להעפלה לפלייאוף גם עונה לאחר מכן מהמקום החמישי במזרח במאזן 48–34, אך הקבוצה שוב הודחה בסיבוב הראשון.
ביוני 2016 האריך את חוזהו בקבוצה.
בעונת נקבע למאמן נבחרת המזרח במשחק האולסטאר של ה-NBA מאחר שהיה המאמן עם המאזן השני בטיבו במזרח (המאמן עם המאזן הטוב ביותר, טיירון לו, אימן את הנבחרת בעונה הקודמת).
בתום העונה הסדירה סיימה הקבוצה במאזן הטוב ביותר במזרח של 53–29, ובפלייאוף העפילה לגמר המזרח בו הודחה לאחר הפסד 1–4 בסדרה מול קליבלנד קאבלירס.
את עונת סיימה בוסטון במאזן 55–27 ובמקום השני במזרח, למרות פציעתם של שני כוכבי הקבוצה, גורדון הייוורד שהחמיץ את כל העונה וקיירי אירווינג שהחמיץ 22 משחקים.
בפלייאוף הודחה בוסטון בסדר גמר המזרח 3–4 על ידי קליבלנד.
עונת נחשבת לעונה הכי טובה שלו כמאמן; בהובלתם של השחקנים ג'ייסון טייטום, ג'יילן בראון, קמבה ווקר ומרכוס סמארט, העפילה הקבוצה לגמר המזרח לאחר ניצחון במשחק מספר 7 מול טורונטו ראפטורס בחצי גמר המזרח, אך הפסידה בגמר המזרח למיאמי בתוצאה 2–4. בעונה הבאה הודחה הקבוצה בסיבוב הראשון של הפלייאוף.
בתום עונת מונה סטיבנס לג'נרל מנג'ר של הסלטיקס במקומו של דני איינג', ומינה את אימה יודוקה למאמן הקבוצה.
בעונת זכה עם הקבוצה באליפות הליגה ובתואר מנהל השנה.
בראדלי ניל קארנל הוא כדורגלן עבר ומאמן כדורגל דרום אפריקאי, ששיחק בעמדת המגן במספר מועדונים בליגת העל הדרום אפריקאית, בליגת הבונדסליגה ובנבחרת דרום אפריקה, עמה השתתף במונדיאל 2002. כיום משמש כמאמנה של פילדפליה יוניון מה-MLS.
קארנל, יליד יוהנסבורג שבדרום אפריקה, החל לשחק כדורגל במועדון ויטס יוניברסיטי, הממוקם בעירו יוהנסבורג, בשנת 1993.
בשנת 1997 עבר קארנל למועדון קייזר צ'יפס, אחד המועדונים הבכירים ביותר בכדורגל הדרום אפריקאי.
קארנל שיחק בקייזר צ'יפס עונה אחת בלבד, והציג יכולת טובה שהקנתה לו חוזה בשטוטגרט מהבונדסליגה.
קארנל שיחק בשטוטגרט חמש עונות, והשתלב עד מהרה בהגנה של הקבוצה שכללה את תומאס ברטולד, פרנק פרלאט ויינס קלר.
בשתי עונותיו הראשונות של קארנל בשטוטגרט, הקבוצה סיימה את העונה במרכז הטבלה.
בעונתו השלישית בקבוצה, 2000/01, הקבוצה ניצלה מירידה במחזורי הסיום, וסיימה מקום אחד מעל הקו האדום.
בתקופה זו החלה מהפכת צעירים בשטוטגרט, שסבלה ממשבר כלכלי קשה, וקארנל החל לשחק פחות, ובעונת 2001/02 הופיע 12 פעמים בלבד, כאשר הקבוצה סיימה במקום השמיני.
בעונת 2002/03 שיחק קארנל שישה משחקי ליגה בלבד.
בתום עונה זו עזב קארנל את המועדון לאחר שצבר 82 הופעות, וחתם בבורוסיה מנשנגלדבך.
בעונתו הראשונה בבורוסיה מנשנגלדבך צבר 18 הופעות.
את עונת 2004/05 החל קארנל בבורוסיה מנשנגלדבך, אך איבד את מקומו בהרכב, ובפגרת החורף חתם בקרלסרוהה מהבונדסליגה השנייה.
קארנל לא הצליח להעפיל עם המועדון לבונדסליגה בעונה זו ובעונה שאחריה, אך בעונת 2006/07 היה קארנל חלק חשוב מההעפלה של המועדון לבונדסליגה מהמקום הראשון, כשהוא הבקיע שישה שערי ליגה באותה עונה.
בעונת 2007/08 הצליחו קארנל וקרלסרוהה להישאר בבונדסליגה, אך נשרו לבונדסליגה השנייה בעונת 2008/09, כשמספר ההופעות של קארנל ירדה משמעותית.
בתום עונה זו עזב את קרלסרוהה לאחר שצבר 93 הופעות ליגה והבקיע שמונה שערי ליגה, וחתם בהנזה רוסטוק מהבונדסליגה השנייה.
קארנל שיחק עונה אחת בהנזה רוסטוק, ובאותה עונה המועדון נאבק בתחתית והצליח להינצל מירידה.
עונת הפרישה של קארנל הייתה 2010/11. בעונה זו שיחק קארנל בסופרספורט יונייטד מליגת העל הדרום אפריקאית.
קארנל ערך 42 הופעות במדי נבחרת דרום אפריקה, בין השנים 1997 ו-2010. עם זאת, קארנל השתתף רק בשני טורנירים גדולים, שניהם בשנת 2002. בגביע אפריקה לאומות 2002 קארנל היה חלק מהגעתה של דרום אפריקה לרבע הגמר, שם הודחה הנבחרת על ידי נבחרת מאלי.
במונדיאל 2002 קארנל שיחק את מלוא הדקות בשלב הבתים, שבסיומו הודחה נבחרת דרום אפריקה בגין מאזן שערי זכות נחות מול נבחרת פרגוואי, על אף שלשתיהן היה אותו מספר נקודות והפרש שערים זהה.
לאחר טורניר זה, לא שיחק קארנל בטורנירים גדולים נוספים.
בראד שניידר הוא פוליטיקאי יהודי-אמריקאי חבר המפלגה הדמוקרטית.
בשנים 2013–2015 כיהן כנציג המחוז העשירי של אילינוי בבית הנבחרים של ארצות הברית ובנובמבר 2016 נבחר לכהונה נוספת.
שניידר נולד וגדל בדנוור שבקולורדו בן למשפחה יהודית.
ב-1983 סיים תואר ראשון בהנדסת תעשייה וניהול מאוניברסיטת נורת'ווסטרן, לאחר מכן התגורר במשך שנה בקיבוץ עין דור בישראל וב-1988 סיים תואר שני במנהל עסקים מאוניברסיטת נורת'ווסטרן.
עבד כיועץ בחברת PWC, וכיועץ לענייני ביטוח ועסקים בחברות נוספות עד שב-2008 הקים חברת ייעוץ משלו.
שניידר פעיל בקהילה היהודית באזור שיקגו, הוא שימש חבר בהנהלת הוועד היהודי-אמריקני וכיהן במשך ארבע שנים כיושב ראש ארגון הברית הלטינו-יהודית בשיקגו.
ב-2012 זכה בבחירות המקדימות של המפלגה הדמוקרטית לנציגות המחוז העשירי של אילינוי בבית הנבחרים של ארצות הברית, בבחירות הכלליות גבר על מועמד המפלגה הרפובליקנית, חבר הקונגרס המכהן בוב דולד ברוב של 50.6%.
בבחירות ב-2014 הפסיד לדולד לאחר שקיבל רק 48.7% מהקולות.
שניידר נשוי לג'ולי ואב לשניים.
בראדלי סנטר הוא היכל ספורט ובידור הממוקם בעיר מילווקי אשר היה פעיל מאז חניכתו בשנת 1988 ועד לסגירתו בשנת 2018. האולם מכיל בין 17 אלף ל-20 אלף מקומות בהתאם לאירועים המתקיימים בו.
ההיכל שימש למספר רב של אירועי ספורט ובידור.
הבראדלי סנטר היה אולם הבית של קבוצת ה-NBA מילווקי באקס.
האולם נפתח ב-1 באוקטובר 1988. עלות בנייתו הייתה כ-187 מיליון דולרים.
ב-25 ביולי 2018 נסגר האולם עקב בנייתו של אולם פייסרב פורום החדש שנבנה בעיר.
בראד רוברט ונסטרופ הוא פוליטיקאי אמריקאי חבר המפלגה הרפובליקנית שכיהן כחבר בית הנבחרים של ארצות הברית מטעם מחוז הקונגרס השני של מדינת אוהיו בין השנים 2013–2025.
ונסטרופ נולד בשכונת הייד פארק בסינסינטי שבאוהיו.
למד בתיכון סיינט זאוויר בעיר.
ב-1980 סיים תואר ראשון בפסיכולוגיה באוניברסיטת סינסינטי וב-1985 סיים לימודי פודיאטריה במכללה לפודיאטריה ויליאם שול בשיקגו.
לאחר הלימודים פתח קליניקה פרטית בסינסינטי ובהמשך הצטרף למרפאה האורתופדית וולינגטון בעיר.
ונסטרופ התגייס ב-1998 לכוחות המילואים של צבא ארצות הברית ושירת כרופא, ב-2005 נקרא לשירות פעיל והוצב במשך 14 חודשים בעיראק שם שימש הרופא הראשי בכלא אבו גרייב.
על שירותו עוטר בכוכב הארד ובאות השירות הקרבי.
ב-2017 הועלה לדרגת קולונל ומונה למפקד גדוד הרפואה 7457. במסגרת שירות המילואים הוא משמש רופא במרכז הרפואי הצבאי הלאומי וולטר ריד.
ב-2009 התמודד ללא הצלחה לראשות העיר סינסינטי.
ב-2012 נבחר לנציג המחוז השני של אוהיו בבית הנבחרים של ארצות הברית והושבע לתפקידו בינואר 2013. מאז נבחר לשלוש תקופות כהונה נוספות.
הוא מכהן כחבר בוועדה לענייני הכוחות המזוינים, בוועדה לענייני חיילים משוחררים, בה משמש יושב ראש תת-הוועדה לענייני בריאות, ובוועדה לענייני מודיעין.
ביוני 2017 במהלך אימונים לקראת משחק הבייסבול המסורתי של חברי הקונגרס, נקלע עם עמיתיו לירי של מתנקש, והיה הראשון להעניק עזרה רפואית לסטיב סקאליס שנפצע מהירי.
באפריל 2018 עוטר על פועלו במדליית החייל שהוענקה לו על ידי ראש מטה צבא ארצות הברית ומזכיר הצבא.
ב-9 בנובמבר 2023, לקראת בחירות 2024, הכריז ונסטרופ על כוונתו לפרוש מבית הנבחרים האמריקאי.
כהונתו תמה בראשית חודש ינואר 2025.
ונסטרופ נישא בשנת 2012 למוניקה והם הורים לבן.
בראדלי ג'יי ליטל הוא פוליטיקאי אמריקאי חבר המפלגה הרפובליקנית, המכהן כמושל איידהו ה-33 מאז ינואר 2019. קודם לכן כיהן ליטל כסגן המושל ה-42 בשנים 2009–2019 וכחבר הסנאט של המדינה בשנים 2001–2009.
ליטל נולד ב-15 בפברואר 1954 בעיר אמט שבמערב איידהו למשפחה ממוצא סקוטי.
סיים את לימודיו התיכוניים בשנת 1972. למד באוניברסיטת איידהו וסיים את לימודי התואר הראשון בשנת 1976. עד שנת 2001 עבד בעיקר במגזר הפרטי.
נבחר לכהן בסנאט של איידהו כארבע פעמים.
בשנת 2008 מונה לתפקיד סגן המושל ונכנס לתפקידו בינואר 2009. נבחר לתפקידו שוב בשנים 2010 ו-2014.
ביוני 2016 הודיע ליטל על מועמדותו לתפקיד המושל בבחירות 2018. הוא ניצח בפריימריז הרפובליקניים עם כ-37% מהקולות ובבחירות הארציות ניצח עם כמעט 60% מקולות המצביעים.
ליטל התחתן בשנת 1978 ונולדו לו שני בנים.
בראדלי רוברט סטרייקר הוא שחקן אמריקאי.
סטרייקר נולד בסיאטל, וושינגטון ב-29 ביוני 1977.
בשנת 2003 התפרסם עם גילום דמותו של טריי אטווד (אחיו של ראיין אטווד) בשני פרקים בדרמת הנעורים "The O.C.".
בשנת 2016 ביים וכתב את סרטו העלילתי הראשון "Land Of Smiles".
הסרט הוקרן בבכורה בפסטיבל הסרטים NewFilmmakers New York ב-27 באפריל 2016 ולאחר מכן שוחרר לאקרנים ברחבי ארצות הברית ב-1 בינואר 2018; סך הכל הסרט זכה בכ-33 פרסים בפסטיבלי קולנוע ברחבי העולם.
בראדלי רוברטס ביירן הוא פוליטיקאי ומשפטן אמריקאי, שכיהן כחבר בית הנבחרים של ארצות הברית מטעם מחוז הקונגרס הראשון של מדינת אלבמה מאז 2014 ועד ינואר 2021. ביירן, חבר המפלגה הרפובליקנית, התמודד ב-2020 לסנאט של ארצות הברית אם כי הפסיד בבחירות המקדימות למועמדות מפלגתו.
ביירן נולד במוביל שבאלבמה, אחד מבין שני ילדיהם של הוריו.
הוא גדל במחוז בולדוויין שבמדינה.
בשנת 1973 השלים את לימודיו התיכוניים ב"תיכון UMS-Wright", וב-1977 קיבל תואר ראשון מאוניברסיטת דיוק.
כשהשלים את לימודי המשפטים שלו באוניברסיטת אלבמה ב-1980, החל לעסוק בעריכת דין.
בשנת 1994 התמודד לראשונה אל תפקיד ציבורי — מושב במועצת החינוך של מדינת אלבמה.
הוא נבחר לתפקיד מטעם המפלגה הדמוקרטית, אך הצטרף למפלגה הרפובליקנית ב-1997. בבחירות אמצע הכהונה שהתקיימו ב-2002 הוא נבחר לסנאט של אלבמה.
בשנת 2007 התמנה לנשיא מערכת קהילת הקולג'ים של אלבמה ופיקח על מיסוד רה-אורגניזציה במוסדות להשכלה גבוהה במדינה.
ב-31 באוגוסט 2009 התפטר מתפקיד זה.
בבחירות 2010 התמודד ביירן לתפקיד מושל אלבמה.
במהלך מסע הבחירות הותקף בידי עמיתיו הרפובליקנים בבחירות המקדימות על תמיכתו באבולוציה ועל הטלת ספק באלטעות של התנ"ך.
נגד ביירן פורסמו מודעות תעמולה שטענו כי לדעתו האבולוציה משמשת הסבר טוב יותר למקור החיים מאשר הבריאתנות.
בסיבוב הראשון הוביל על רוברט בנטלי, ונתמך בידי מושל פלורידה לשעבר ג'ב בוש ואישים רפובליקנים אחרים.
עם זאת, הוא הותקף בידי איגוד החינוך באלבמה, עקב התנגדותו לאיגודי המורים.
בסיבוב השני הפסיד לבנטלי שזכה ב-56% מהקולות.
לאחר התפטרותו של חבר בית הנבחרים ג'ו בונר במאי 2013, התמודד ביירן לבית הנבחרים של ארצות הברית מטעם מחוז הקונגרס הראשון של אלבמה.
במחוז שוכנת העיר מוביל רבתי, ותושביו רפובליקנים מסורתיים.
ביירן ניצח בסיבוב הראשון, ובסיבוב שלאחריו ניצב בפני דין יאנג, איש תנועת מסיבת התה.
ביירן זכה לתמיכת מהממסד הרפובליקני, ובפריימריז נבחר למועמד הרפובליקני לבית הנבחרים.
בבחירות המיוחדות גבר על המועמד הדמוקרטי עם 70% מקולות הבוחרים.
בבחירות 2014 נבחר מחדש לתקופת כהונה שנייה, כמו גם ב-2016 ובבחירות האמצע שלאחר מכן.
ביירן מחזיק בעמדות פוליטיות שמרניות, כיאה לנציג מחוז קונגרס ממדינה שמרנית באופן כבד.
הוא מתנגד להפלות, תמך בצו נשיאותי 13769 שהנפיק הנשיא דונלד טראמפ ובשלהי 2019 הצביע נגד שני סעיפי ההדחה של דונלד טראמפ.
בפברואר 2019 הודיע ביירן על מועמדותו לסנאט של ארצות הברית.
הוא שאף להתייצב בבחירות הכלליות מול דאג ג'ונס, הנחשב לסנאטור הדמוקרטי בעל הסיכויים הרבים ביותר לאבד את מושבו.
עם 25% מהקולות, סיים ביירן במקום השלישי בבחירות המקדימות הרפובליקניות, מאחורי מאמן הפוטבול טומי טוברוויל והתובע הכללי של ארצות הברית לשעבר ג'ף סשנס, שלמעשה מתמודד לאותו מושב ממנו התפטר.
עם התכנסות הקונגרס ה-117 של ארצות הברית ביירן עזב את בית הנבחרים, והוא השני ממשלחת אלבמה לבית הנבחרים — לצד מרתה רובי — שעזב את הקונגרס ב-2021.
בראדלי טרבור גרייב הוא סופר אוסטרלי.
ספריו תורגמו ל-27 שפות ובחלקם נכנסו לרשימת רבי-המכר של הניו יורק טיימס.
בראדלי טרבור גרייב נולד בהובארט, טסמניה.
ביחד עם הוריו ואחותה הוא העביר את ילדתו במספר מדינות אירופה ואסיה.
בשנת 1979 הוא חזר לאוסטרליה לסיום לימודיו.
לאחר סיום בית הספר הוא התגייס לצבא וסיים בית ספר לקצינים.
בשנת 1993 בראדלי טרבור גרייב עזב את הצבא.
בשנת 1996 הוא התחיל לעבוד בטלוויזיה אוסטרלית.
בראדלי טרבור גרייב ממשיך לעבוד ברדיו וטלוויזיה במקביל לכתיבת ספרים.
בראדלי טרבור גרייב זכה לפופולריות כסופר לאחר פרסום ספר "יש גם ימים כאלה..." בשנת 2000 (תורגם לעברית בשנת 2002).
מאז הוא פרסם ספרים רבים שזכו להצלחה גדולה וקיבל פרסים בתחום הספרותי עבור יצירותיו.
בראדלי טרבור גרייב כתב מספר מחזות שהועלו על במת התיאטרון.
בראדלי טרבור גרייב פעיל בתחום הגנה על הסביבה ומקדיש לנושא זה גם את היצירות שלו.
בשנת 2014 הוא התקבל למסדר אוסטרליה.
(2000) - תורגם לעברית בשנת 2002 על ידי אירית ארב במטר - הוצאה לאור
כי חיים רק פעם אחת...
(2001) - תורגם לעברית בשנת 2002 על ידי אירית ארב במטר - הוצאה לאור
הגבר של חייך (2001) - תורגם לעברית בשנת 2003 על ידי אירית ארב במטר - הוצאה לאור
אמהות זה לא משחק ילדים!
(2003) - תורגם לעברית בשנת 2003 על ידי אירית ארב במטר - הוצאה לאור
(2003) - תורגם לעברית בשנת 2004 על ידי אירית ארב במטר - הוצאה לאור
הספר לאנשים שרוצים להספיק הכל (2004) - תורגם לעברית בשנת 2004 על ידי אירית ארב במטר - הוצאה לאור
(2005) - תורגם לעברית בשנת 2005 על ידי אירית ארב במטר - הוצאה לאור
אהבה זה כל הסיפור (2005) - תורגם לעברית בשנת 2005 על ידי אירית ארב במטר - הוצאה לאור
חברים לנצח לילדים (2006) - תורגם לעברית בשנת 2007 על ידי אירית ארב במטר - הוצאה לאור
בראדפורד ג'יי רפנספרגר הוא פוליטיקאי, מהנדס אזרחי ואיש עסקים אמריקאי, המכהן כמזכיר המדינה ה-29 של מדינת ג'ורג'יה, מאז ינואר 2019. טרם היבחרו לתפקיד זה היה חבר בבית הנבחרים המדינתי של ג'ורג'יה כנציג מחוז הבחירה ה-50 של המדינה.
בתגובה הצהיר רפנספרגר כי "האמת תצא לאור".
אחר כך התקיימה מסיבת עיתונאים במשרד מזכיר המדינה ובה ניתן הסבר נקודתי על טעויות עובדתיות בטענות הנשיא.
רפנספרגר נולד במאי 1955. באוניברסיטת מערב אונטריו שבקנדה הוא השלים לימודי תואר ראשון בהנדסה אזרחית, ואחר כך קיבל תואר שני במנהל עסקים מאוניברסיטת המדינה של ג'ורג'יה.
רפנספרגר הוא מנכ"ל "Tendon Systems, LLC", חברה לקבלנות והנדסה הפועלת בקולומבוס שבג'ורג'יה ובמחוז פורסיית'.
במסגרת עבודתו במגזר הפרטי גרף ראפנספרגר הון אישי בסך כ-26.5 מיליון דולר אמריקני.
במשך כל חייו היה רפנספרגר ועודנו חבר המפלגה הרפובליקנית.
בשנים 2012–2014 היה חבר במועצת העירייה של ג'ונס קריק.
הוא התפטר בנובמבר 2014 כדי להתמודד בבחירות ביניים לייצוגמחוז הבחירה ה-50 של בית הנבחרים המדינתי בג'ורג'יה.
ב-2015 נבחר לתקופת כהונה מלאה בבית הנבחרים.
בבית הנבחרים העניק רפנספרגר את חסותו לחקיקה שבלמה את האפשרות של חברי רשות מבצעת במחוזות ג'ורג'יה להרוויח לכיס הפרטי משעבוד נכסים.
בעבר, נציב המיסים של מחוז פולטון גבה באופן אישי עמלות משעבוד מסים ומכירות של עיזבונות לארגונים פרטיים, מה שאפשר לו לצבור כ-200 אלף דולר אמריקני במשך תקופה בת ארבע שנים.
חקיקה זו קטעה מצב זה.
רפנספרגר יזם גם צעד לתיקון חוקת ג'ורג'יה לייסוד מחוז בג'רוג'יה שבעבר התקיים אך מאוחר יותר התמזג עם מחוז אחר, מה שיפצל את מחוז פולטון ל"מחוז מילטון" השוכן בשטחי צפון המחוז דהיום.
במהלך בחירות 2018 בארצות הברית התמודד רפנספרגר התמודד על תפקיד מזכיר המדינה של ג'ורג'יה.
בג'ורג'יה, מזכיר המדינה מפקח על הליכי הבחירות בארצות הברית המתקיימים במדינה והוא יושב ראש מועצת הבחירות המדינתית.
מזכיר המדינה מפקח גם על רישום עסקים ועל רישוי תעסוקתי.
בבחירות מקדימות שנערכו במפלגה הרפובליקנית התמודד רפנספרגר מול ראש עיריית אלפארטה (Alpharetta) לשעבר דייוויד בל אייל וחברי בית הנברים המדינתי באז ברוקווי וג'וש מקון.
בפריימריז, רפנספרגר הגיע למקום הראשון ובל העפיל למקום השני.
מכיוון שאף מועמד לא גרף לפחות 50% מהקולות, התקיים סיבוב שני מכריע (Runoff) בין רפנספרגר לבל אייל, בו ניצח רפנספרגר.
במהלך מסע הבחירות התחייב רפנספרגר לצמצם את הבירוקרטיה המסואבת של הממשל המדינתי, לתמוך בחוקי זיהוי בוחרים והבטיח לקדם הצבת פתקי הצבעה מאומתים כאשר ג'ורג'יה תחליף את מכונות ההצבעה האלקטרוניות שלה
ביום הבחירות אמצע ב-6 בנובמבר 2018 גרף רפנספרגר את מרב קולות הבוחרים, והוביל על חבר בית הנבחרים של ארצות הברית לשעבר ג'ון בארו בפחות מאחוז אחד.
גם הפעם התקיים סיבוב שני ב-4 בדצמבר, בו ניצח רפנספרגר פעם נוספת.
בשנת 2020, הבחירות המקדימות לנשיאות ארצות הברית בג'ורג'יה, שנקבעו במקור ל-24 במרץ, הועברו ל-19 במאי (התאריך לבחירות מקדימות שאינן נשיאותיות בג'ורג'יה), בשל מגפת הקורונה בארצות הברית.
מאוחר יותר דחה רפנספרגר את הבחירות המקדימות בג'ורג'יה ל-9 ביוני בשל הסלמת משבר הקורונה.
במהלך בחירות 2020 בג'ורג'יה, ביקש רפנספרגר למנוע מקלפיות ברחבי המדינה להדפיס גיבויים למסמכי זיהוי בוחרים ומתן מידע על הצבעה מרחוק במקרים שהקלפיות יתקשו להשתמש בטאבלטים לרישום בוחרים, שנקראו "דפדפות קלפיות" (Poll Pads), אשר היו בעייתיים בבחירות המקדימות של חודש יוני 2020 בג'ורג'יה.
הרישום בטאבלטים גרמו לתורים ארוכים בקלפיות, וארגונים לזכויות הצבעה ביקשו גיבויים מנייר כדי למנוע סיכון לתוהו ובוהו ביום הבחירות למקרה שהטאבלטים יקרסו.
ארגונים לזכויות בוחרים תבעו את רפנספרגר בבית משפט הפדרלי ואף הם השיגו צו משופט מחוזי שהורה לפקידי בחירות בג'ורג'יה להכין גיבויי נייר, אך צו זה בוטל על ידי בית המשפט הפדרלי ה-11 לערעורים של ארצות הברית.
כדי להגן על זכויות ההצבעה במהלך מגפת הקורונה, רפנספרגר כיוון את דיוור את ההצבעה מרחוק לכלל 6.9 מיליון המצביעים הרשומים בג'ורג'יה לקראת הבחירות המקדימות ביוני.
אחרי שדייוויד רלסטון, יושב ראש בית הנבחרים של ג'ורג'יה, אמר כי שימוש מורחב בהצבעות מרחוק דרך דיוור אלקטרוני יהא "הרסני ביותר עבור הרפובליקנים והשמרנים בג'ורג'יה", הרפובליקנים במועצת הבחירות המדינתית קידמו חקיקה שנועדה לבלום את פקידי הבחירות מלשלוח אפשרות להצבעה מרחוק באמצעות דואר.
רפנספרגר הדף את ההצעה ואמר: לאחר שנתקל בהתנגדות, האיסור המוצע חוסל בבית המחוקקים של ג'ורג'יה.
אמנם, רפנספרגר לא שלח בקשות להצבעה בדואר אלקטרוני לכל המצביעים הרשומים והפעילים בג'ורג'יה לבחירות ה בנובמבר 2020, בנימוק העלות הכספית של הדיוור.
במקום זאת, רפנספרגר יצר פורטל מקוון לבוחרים בג'ורג'יה לבו יוכלו לבקש להצביע מרחוק.
בנוסף, הוא עודד את המצביעים לנצל הצבעה מוקדמת אישית דרך הדואר.
הבחירות הכלליות בנובמבר 2020 בג'ורג'יה התנהלו בצורה חלקה, והבעיות שפקדו את הבחירות המקדימות ביוני נמנעו.
רפנספרגר זקף זאת לטובת מספר השיא של הבוחרים שהצביעו הצבעה מוקדמת, בדואר או במהלך תקופת ההצבעה המוקדמת של ג'ורג'יה בת שלושת השבועות.
ג'ו ביידן, מועמד המפלגה הדמוקרטית לנשיאות ארצות הברית, זכה בבחירות והיה לנשיא ארצות הברית הנבחר לאחר שהביס את הנשיא המכהן דונלד טראמפ.
הדמוקרטים זכו לראשונה בג'ורג'יה במהלך בחירות נשיאותיות מאז בחירות 1992.
לאחר הבחירות פרסמו עמיתיו של רפנספרגר, הסנאטורים הרפובליקנים דייוויד פרדו וקלי לפלר, הצהרה משותפת בה הטטיחו בו האשמות בדבר "כישלונות" וקראו להתפטרותו.
פרדו ולפלר לא הציגו אף ראיה המבססת את טענותיהם, אותן העלו תחת לחץ הנשיא טראמפ שקידם תיאוריות קשר בנוגע לבחירות וגרס באופן כוזב כי הן זויפו ונגנבו בידי הדמוקרטים.
פקידי ממשל הממונים על הבחירות בג'ורג'יה ומנהיגים רפובליקנים אחרים ציינו כי אין כל עדות להפרות חוק במהלך הבחירות.
הן פרדו והן לפלר התמודדו לכהונה נוספת בסנאט של ארצות הברית אך לא הצליחו לגרוף את מרב קולות הבוחרים, מה שהוביל לסבבים שְנִיִים בג'ורג'יה נגד יריביהם הדמוקרטים — ג'ון אוסוף ורפאל וורנוק (בהתאמה) — ב-5 בינואר 2021, ביישורת האחרונה והמכריעה של הבחירות לסנאט ב-2020. רפנספרגר דחה את הקריאות להתפטרותו והצהיר:
עקב לחץ שהפעילו עליו עמיתיו הרפובליקנים, הורה רפנספרגר על ספירה חוזרת ובקרה ברמה המדינתית של כל 5 מיליון הקולות בבחירות לנשיאות בג'ורג'יה, במסגרתן הוביל ביידן על טראמפ בכ-14,000 קולות.
חיש מהר קמה ביקורת נרחבת על ההחלטה, כולל הארגון לזכויות הצבעה "קואליציה לממשל תקין", והצעד עליו הורה רפנספרגר — להמשיך את הספירה הידנית של הקולות — תואר כמונע מלחץ פוליטי מצדו של הנשיא טראמפ, והמתנגדים להחלטה גרסו כי ההחלטה מנוגדת לחוק בג'ורג'יה.
רפנספרגר הכחיש זאת, אם כי הוא אמר שחבריו למפלגה לוחצים עליו למצוא דרכים להחריג את ההצבעה החוקית.
רפנספרגר אמר כי הסנאטור לינדזי גרהאם מקרוליינה הדרומית הפעיל עליו לחץ כשקרא לדחות פתקי הצבעה בדואר לטובתו של ביידן.
אף על פי שגרהאם הכחיש טענה זו, פקיד בחירות רפובליקני אחר שנכח גם הוא בשיחה, גבריאל סטרלינג, אישש הצהרתו של רפנספרגר.
דאג קולינס, חבר קונגרס רפובליקני שהפסיד בסיבוב הראשון של הבחירות לסנאט האמריקאי בג'ורג'יה ופיקח על פעולותיו של טראמפ בג'ורג'יה, טען באופן שקרי שהייתה הונאת בחירות במדינה, מה שגרם לרפנספרגר, הידוע בדרך כלל בדרכו המתונה, לקרוא לקולינס "שקרן" ו"שרלטן" בשל רטוריקה זו.
הספירה הידנית החוזרת אישרה את ניצחונו של ביידן, כאשר ביידן גרף 2.47 מיליון קולות וטראמפ לעומתו 2.46 מיליון, בפער של 12,670 קולות (0.25%).
ב-20 בנובמבר אישר רפנספרגר באורח רשמי את תוצאות ההצבעה הסופיות, ומושל ג'ורג'יה בריאן קמפ הנפיק את וידוא האישור של חבר האלקטורים במדינתו.
טראמפ מצדו המשיך לקדם טענות כוזבות בנוגע להליך הבחירות לאחר אישור התוצאות.
תומכי טראמפ אחדים הטרידו או איימו על רפנספרגר, אשתו ועוזרו סטרלינג, בין היתר באיומי מוות.
סטרלינג קרא בפומבי לטראמפ לגנות את המעשים ו"להפסיק לעודד אנשים לבצע מעשי אלימות פוטנציאליים".
במרץ 2021 העביר בית המחוקקים של ג'ורג'יה (שבשליטת המפלגה הרפובליקנית) הצעת חוק שמאוחר יותר נחתמה בספר החוקים המדינתי בידי המושל בריאן קמפ, אשר הסירה את תפקיד יו"ר מועצת הבחירות המדינתית מתפקידיו של מזכיר המדינה של ג'ורג'יה.
החוק העביר את השליטה על ראשות מועצת הבחירות אל בית המחוקקים עצמו.
ב-2 בינואר 2021 התקיימה שיחת טלפון בת כשעה בין נשיא ארצות הברית דונלד טראמפ לרפנספרגר.
הקלטה של השיחה הושגה בידי העיתון "וושינגטון פוסט" ופורסמה יום לאחר מכן.
בהקלטת השיחה הופעל לחץ על רפנספרגר להטות את תוצאות הבחירות במדינת ג'ורג'יה לטובתו של טראמפ.
שיחת הטלפון הראתה כי טראמפ ניסה, ללא הועיל, ללחוץ על רפנספרגר במטרה להטות בבירור את התוצאות.
טראמפ הוקלט באומרו "אני רק רוצה למצוא 11,780 קולות".
רפנספרגר דחה שוב ושוב את ניסיונותיו של טראמפ ללחוץ עליו.
השיחה שהוקלטה הודלפה בידי העיתונאי קארל ברנסטין, שביחד עם בוב וודוורד חשף ב-1972 את פרשת ווטרגייט אשר הובילה להתפטרותו של הנשיא ריצ'רד ניקסון.
ברנסטין כינה את שערוריית טראמפ–רפנספרגר "גרועה בהרבה מווטרגייט" ואמר שבכל נשיאות אחרת היא תביא להדחה, הרשעה, ודרישות דו-מפלגתיות להתפטרות הנשיא.
בריאיון עיתונאי ששודר במהדורת Good Morning America של ABC News ב-4 בינואר 2021, הודה רפנספרגר בשיחת הטלפון ועמד על כך שטראמפ היה אחראי לרוב הדיבורים, ותיאר את טענות הונאת הבחירות של טראמפ כשגויות.
באותו היום, מנהיגי המפלגה הדמוקרטית בבית הנבחרים שהאמינו שטראמפ "עוסק בשידול, או בקשירת קשר לביצוע פשעי בחירות אחדים", ביקשו מה-FBI לחקור את האירוע.
בנוסף, בעוד מספר רפובליקנים בבית הנבחרים ניסו להגן על פעולותיו של הנשיא בקשר לבחירות בג'ורג'יה, הדמוקרטים החלו ליזום הליך הדחה נוסף נגד טראמפ.
בראד סטיוארט (נולד ב-19 בנובמבר 1974) הוא בסיסט אמריקאי, הידוע בעיקר בזכות עבודתו עם להקות הרוק הכבד שיינדאון ו- Fuel.
נכון ל-2022 הוא מנגן בלהקות סלייבה (Saliva), סוסייטי רד (Society Red) וברן סיזן (Burn Season).
סטיוארט היה החבר השני שהצטרף לשיינדאון, אחרי ברנט סמית, מייסד הלהקה והסולן.
השניים הכירו דרך פיט תורנטון, מפיק מקומי מג'קסונוויל, שהיה חבר משותף של שניהם.
סטיוארט עזב את הלהקה במרץ 2007 מבלי שהוצע הסבר רשמי לעזיבה.
ב-20 בספטמבר 2008 פרסם סטיוארט פוסט ארוך בדף המייספייס שלו ובו הסביר באריכות על הנסיבות שהובילו לעזיבתו.
הוא סיפר על מתחים בין החברים, שהתפרצו במהלך הקלטת אלבומה השני של הלהקה, Us and Them, וציין ש
ב-2007 הצטרף סטיוארט ללהקת הפופ רוק אמארו (Amaru), אותה הקים בובי אמארו, המתופף לשעבר של להקת ברן סיזן.
ביוני 2008 החליט סטיוארט להצטרף ללהקת הרוק/גראנג'/אלטרנטיבי סוסייטי רד (Society Red) שגם בה השתתף חבר לשעבר בברן סיזן, הסולן דמיאן סטארקי.
במרץ 2010 נודע שסטיוארט החליף את ג'ף אברקומבי בהרכב החדש של להקת פיול (Fuel) שנקרא רה-פיולד (Re-Fueled).
באפריל 2010 פורסם שההרכב החדש ישתמש בשם המקורי, פיול, וייצא לסיבוב הופעות עולמי שיתחיל כבר באותו החודש.
ב-2019 הוכרז שסטיוארט קיבל רישיון תיווך נדל"ן, וכי הוא מועסק בבסוכנות הנדל"ן SVR כשהוא לא מופיע.
סטיוארט היה שותף בכתיבת השיר "Control", להיטה של להקת פאדל אוף מאד, ובנוסף תרם לכתיבת מבחר משיריה של שיינדאון, למשל השיר "I Dare You".
פינסטאד נולד בניו אולם (New Ulm) שבמינסוטה, דור רביעי למשפחה תושבת האזור.
הוא גדל בחווה חקלאית שבבעלות משפחתו במחוז בראון.
לפיסטאד תואר ראשון בחינוך חקלאי מאוניברסיטת מינסוטה.
בתום לימודיו הגבוהים הצטרף פינסטאד למחלקת משאבי האנוש של החברה "כריסטנסן חוות משפחתיות", ולאחר מכן התמנה למנהל אזורי בלשכה החקלאית של מדינת מינסוטה.
כעבור זמן מה הצטרף לסגל של חבר הקונגרס מארק קנדי על תקן יועץ לענייני חקלאות.
בשנת 2002 נבחר פינסטאד אל בית הנבחרים של מינסוטה, והחל את כהונתו שם ב-7 בינואר 2003. במהלך כהונתו האחרונה בבית המחוקקים המדינתי היה עוזרו של מנהיג סיעת המיעוט.
בטרם עזב את בית הנבחרים ב-2009, היה חבר בוועדה המייעצת לבריאות כפרית תחת מושל מינסוטה טים פולנטי.
בשנים 2008–2017 היה פינסטאד מנכ"ל "המרכז למדיניות כפרית ופיתוח", ארגון מחקר מדיניות ללא מטרות רווח שבסיסו בסנט פיטר שבמינסוטה.
הוא גם עבד בחברת מחקר וייעוץ חקלאי.
בנובמבר 2017 מינה נשיא ארצות הברית דונלד טראמפ את פינסטאד למנהל מרחב הפיתוח הכפרי של מחלקת החקלאות של ארצות הברית במינוסטה.
פינסטאד עזב את התפקיד הזה לאחר שטראמפ עזב את הבית הלבן בינואר 2021. לאחר מכן הצטרף לאגודת מגדלי תרנגולי ההודו של מינסוטה כמנכ"ל בפועל.
לאחר שחבר הקונגרס ג'ים הגדורן נפטר בעודו מכהן בבית הנבחרים, הכריז פינסטאד על התמודדותו אל מועמדות המפלגה הרפובליקנית לייצוג מחוז הקונגרס הראשון של מינסוטה בבית הנבחרים של ארצות הברית.
בבחירות המקדימות של הרפובליקנים ב-24 במאי 2022 גבר פינסטאד על חבר בית הנבחרים המדינתי ג'רמי מונסון ושבעה מועמדים נוספים, עם 38.1% מהקולות.
ביום הבחירות המיוחדות, שהתקיים ב-9 באוגוסט 2022, ניצח את מועמד המפלגה הדמוקרטית ונבחר אל בית הנבחרים של ארצות הברית.
פינסטאד הושבע לתפקידו בידי יושבת ראש בית הנבחרים ננסי פלוסי ב-12 באוגוסט 2022. מאוחר יותר באותו היום הצביע נגד החוק לצמצום האינפלציה שיזם הנשיא ג'ו ביידן.
צ'ארלס בראדפורד "בראד" קופר השני הוא קצין בדרגת אדמירל בצי ארצות הברית המכהן כמפקד פיקוד מרכז של ארצות הברית.
ב-1989 סיים לימודי תואר ראשון בכלכלה באקדמיה הימית של ארצות הברית והתגייס לצי.
שירת כקצין בסיירת נושאת הטילים המונחים "USS Thomas S.
Gates (CG 51)", בנושאת המטוסים דווייט אייזנהאואר (CVN-69), במשחתת "USS Fitzgerald", בסיירת "USS Anzio (CG 68)" ובסיירת "USS Vicksburg (CG-69)"
כמו כן שירת בלשכת מזכיר ההגנה של ארצות הברית ובמשרד הרשות המבצעת של הנשיא, במטה פיקוד אפריקה, במטה צי האוקיינוס השקט, כיועץ לשר הפנים של אפגניסטן ובמטה הצי.
כאדמירל מונה בספטמבר 2016 למפקד כוחות הצי בדרום קוריאה, בינואר 2018 מונה למפקד קבוצת התקיפה השביעית, ביוני 2019 מונה לראש הלשכה המשפטית של הצי, וביוני 2020 מונה למפקד ספינות השטח של הצי האטלנטי.
במאי 2021 מונה למפקד הצי החמישי והכוחות הימיים בפיקוד מרכז.
בפברואר 2024 מונה לסגן מפקד פיקוד מרכז.
באוגוסט 2025 מונה למפקד הפיקוד.
קופר בעל תואר שני במודיעין אסטרטגי מאוניברסיטת המודיעין הלאומי.
בראד כהן הוא מורה, מנהל בית ספר וסופר יהודי אמריקאי, הסובל מתסמונת טורט חמורה.
כהן כתב ספר על קורות חייו בשנת 2005, "בחזית הכיתה, איך תסמונת הטוראט הפכה אותי למורה שמעולם לא היה לי".
הספר עובד לסרט משנת 2008 בחזית הכיתה, ולסרט בוליווד משנת 2018 Hichki .
כהן נולד ב-18 בדצמבר 1973. בתקופת ילדותו הואשם כהן בעשיית צרות בבית הספר ונענש על ידי מוריו על הטיקים והרעשים שנגרמו מתסמונת הטורט.
הוא החליט "להיות המורה שמעולם לא היה לו".
לאחר שסיים את לימודיו וקיבל את תעודת ההוראה שלו, 24 בתי ספר יסודיים דחו אותו לפני שהתקבל לעבודה בבית הספר היסודי Tritt במחוז קוב בג'ורג'יה.
הוא זכה בתואר "מורה השנה" של ג'ורג'יה.
כהן גדל בסנט לואיס שבמיזורי, במשפחה יהודית.
כהן השמיע קולות והתעוות ללא הרף בשעות הערות שלו, והיה דופק את ברכו בחלק הפנימי של דלת המכונית.
מישהו שאל את אמו פעם אם היא שקלה גירוש שדים.
אמו ריחמה עליו, אך אביו לא הבין מדוע הוא עשה את הטיקים, ולעיתים קרובות העניש אותו על כך.
הרופאים אמרו בתחילה לאמו של כהן שהטיקים שלו הם תגובה רגשית לגירושי הוריו.
המורים לא הבינו את כהן וחשבו שהוא שובב.
המורה שלו בכיתה ה' אילצה אותו להתנצל על הרעשים שהשמיע ולהבטיח שלעולם לא ישמיע אותם יותר.
הוא הרגיש מושפל והחליט שהוא יהפוך למורה שמעולם לא היה לו.
הוא אמר: "תמיד הרגשתי הילד בפינה.
הייתי מאוד זקוק לתמיכה וקבלה מהמורה שלי ולא קיבלתי אותה.
ידעתי שאני רוצה להיות המורה הזה - אחד שיציע תמיכה וקבלה ובאמת יהיה שם עבור כל ילד." כאשר כהן היה בן 12, אמו זיהתה את התנהגותו כתסמונת טורט במחקר עצמאי שערכה.
היא לקחה אותו לפגישת קבוצת תמיכה לסובלים מתסמונת טורט, שם הבין כהן שהמשתתפים האחרים השלימו עם מצבם, וכך קיבל כהן השראה לגבור על ההפרעה.
בתחילת כיתה ח', לאחר שכהן הופיע בתוכנית של סאלי ג'סי רפאל , החליט מנהל חטיבת הביניים שלו לתת לכהן לדבר בבית הספר על תסמונת הטורט שלו.
כהן למד באוניברסיטת ברדלי בפאוריה שבאילינוי, שם התמחה בחינוך יסודי והיה חבר באלפא אפסילון פי.
במהלך השבוע הראשון שלו באוניברסיטה, הוא סולק ממסעדת מזון מהיר מקומית כאשר עובד חשב שהוא שיכור ואיים להתקשר למשטרה, אף על פי שכהן וחבריו ניסו להסביר על הטיקים הקוליים שלו ועל התסמונת.
תוך שעות החלו חבריו לארגן חרם על המסעדה.
המנהל התקשר לכהן וביקש ממנו לחזור למסעדה כדי שיוכל להתנצל באופן אישי.
לאחר שסיים בהצטיינות את לימודיו, כהן עבר לאטלנטה שבג'ורג'יה בשנות ה-90 כדי לחפש עבודה.
הוא הגיש מועמדות לבתי ספר יסודיים רבים לתפקיד הוראה.
הוא התראיין פעמים רבות, אבל הראיונות שלו נקטעו עקב הטיקים שלו.
הוא נדחה 24 פעמים עד שבית הספר היסודי במאונטיין וויו קיבל אותו ללמד את כיתות ב' ו-ג'.
כהן, שלימד על תסמונת הטורט שלו בתחילת כל שנה, היה פופולרי בקרב התלמידים.
הורה אחד ביקש להוציא את ילדו מכיתתו, אך ביקש להעביר את הילד בחזרה מספר שבועות לאחר מכן.
הוא זכה בתואר "מורה השנה" בשנת 1997. מאוחר יותר לימד כהן בכיתה ב' בבית הספר היסודי Tritt בפרברי אטלנטה, ואז מונה למנהל בית ספר ומפקח.
החל משנת 2013, הוא עוזר סגן המנהל בבית הספר היסודי אדיסון במחוז קוב שבג'ורג'יה.
כהן פגש את ננסי לזרוס מצ'ארלסטון שבדרום קרוליינה, דרך שירות היכרויות באינטרנט.
הם נישאו ביוני 2006 ולהם שני ילדים.
ספרו של כהן, "בחזית הכיתה, איך תסמונת הטוראט הפכה אותי למורה שמעולם לא היה לי", שנכתב יחד עם ליסה ויסוקי, יצא לאור ב-2005. הוא זכה בפרס ספר המוציא לאור העצמאי עבור ספר החינוך הטוב ביותר לאותה שנה.
בביקורות נכתב כי את הספר "שווה לקרוא.
הוא נותן תובנות לגבי החיים עם טורט - כאשר הרעשים של בראד הפריעו לאנשים אחרים במסעדות, ברים, ספורט, מגרשי גולף ובתי קולנוע, וכאשר בראד יכול היה להגיע לדייט ראשון עם אישה אך לעולם לא לדייט שני".
הוא הופיע בתוכנית המופע של אופרה וינפרי ב-26 במאי 2006. הוא הוצג בפרסומות של האגודה הלאומית לתסמונת טורט , והוא משמש כסגן הנשיא של איגוד תסמונת הטורט של ג'ורג'יה.
הוא היה מאמן ליטל ליג בייסבול, וקיבל מספר פרסים על התנדבות ומעורבות בקהילה.
הספר הפך לסרט הטלוויזיה בחזית הכיתה.
הסרט שודר ברשת CBS ב-7 בדצמבר 2008.
לאחר הופעתו ב-2006 בהמופע של אופרה וינפרי, בשנת 2007 נאם כהן בכנס אחרי טימותי שרבר מספיישל אולימפיקס.
לפי שרבר, "הקהל צחק, ואחר כך בכה", שרבר הציע לכהן להפוך את הספר לסרט, והפך למפיק של הסרט שנה לאחר מכן.
כהן דאג לכך שהסרט יישאר צמוד ככל האפשר לאמת.
הוא היה מרוצה מהתוצאה הכוללת.
כהן אמר כי התיאור של הטיקים שלו הוא "מאוד מאוד אותנטי".
למרות שהטיקים פוחתים בהדרגה אצל מרבית הילדים כשהם עוברים את גיל ההתבגרות, לכהן עדיין יש טיקים ורעשים תכופים וקולניים.
הוא התבדח על כך: "אני מקווה שלא יעיפו אותי מהסרט שלי".
בראדלי בַּרְקוֹלָה הוא כדורגלן צרפתי-טוגולזי המשחק בעמדת קשר הכנף בקבוצת פריז סן-ז'רמן מליגת העל הצרפתית ובנבחרת צרפת.
ברקולה גדל במחלקת הנוער של אולימפיק ליון.
בשנת 2020 החל לשחק בקבוצת המילואים של המועדון.
ב-4 בנובמבר 2021 ערך את הופעת הבכורה שלו בקבוצה הראשונה של המועדון, בניצחון 3-0 על ספרטה פראג במסגרת שלב הבתים של הליגה האירופית לעונת 2021/2022. ב-1 בפברואר 2022 ערך את הופעת הבכורה שלו בליגת העל הצרפתית, בניצחון 2-1 על אולימפיק מרסיי במסגרת המחזור ה-14 לעונת 2021/2022.
ב-31 באוגוסט 2023 חתם לחמש שנים בפריז סן-ז'רמן אשר שילמה עליו 45 מיליון יורו לליון.
ברקולה נכלל בסגל נבחרת צרפת עד גיל 21 לטורניר אליפות אירופה עד גיל 21 בשנת 2023.
נכלל בסגל נבחרת צרפת לטורניר יורו 2024, ב-5 ביוני 2024 ערך את הופעת הבכורה שלו בנבחרת הבוגרת כשעלה כמחליף במשחק ידידות בו ניצחה צרפת 3–0 את נבחרת לוקסמבורג.
אחיו הוא שוער נבחרת טוגו מלקולם ברקולה.
בראדלי דאגלס פייזלי הוא זמר, פזמונאי וגיטריסט קאנטרי אמריקאי.
פייזלי נולד וגדל בעיר גלן דייל שבמדינת וירג'יניה המערבית בארצות הברית.
הוא החל לעסוק במוזיקה בהשפעת סבו מצד אמו, וורן ג'רוויס, שנתן לו את הגיטרה הראשונה שלו בגיל שמונה.
הוא החל להופיע בכנסייה בגיל צעיר וצבר פופולריות בעיר הולדתו.
הוא כתב את השיר הראשון שלו, "Born on Christmas Day", בגיל 13.
פייזלי סיים את בית הספר התיכון בשנת 1991 ולמד במכללת ווסט ליברטי במשך שנתיים.
הוא קיבל מלגה לאוניברסיטת בלמונט בנאשוויל, טנסי, ועשה תואר בעסקי מוזיקה.
פייזלי חתם על חוזה פזמונאי עם EMI זמן קצר לאחר סיום הלימודים.
פייזלי הוציא את סינגל הבכורה שלו, "Who Needs Pictures", בשנת 1999. הוא זכה ללהיט הראשון שלו, "He Didn't Have to Be".
בשנת 2001 הופיע בגראנד אול אופרי.
פייזלי הוציא אלבומים מצליחים כמו Mud on the Tires ו-Time Well Wasted בתחיל שנות ה-2000 ושיתף פעולה עם אמנים כמו דולי פרטון ואל אל קול ג'יי.
הוא גם זכה במספר פרסים, כולל פרס גראמי ופרס איגוד מוזיקת הקאנטרי.
הוא חתם על חוזה תקליטים חדש עם EMI נאשוויל בשנת 2023.
פייזלי צפוי להוציא את אלבום האולפן ה-13 שלו, Son of the Mountains, בשנת 2024.
במרץ 2025 פייזלי, יחד עם למעלה מ־20 אמני קאנטרי חתם על מכתב פתוח הקורא לקונגרס האמריקאי להמשיך במימון תוכנית PEPFAR , תוכנית החירום של נשיא ארצות הברית למאבק באיידס, שהושקה בשנת 2003 תחת הנשיא ג'ורג' בוש.
בראדוורסט (בהולנדית: או Verse Worst) הוא נקניק הולנד גדול, לרוב מורכב מבשר חזיר בגלל יחס הבשר/שומן שלו, אם כי ניתן להשתמש גם בבשר בקר או בשר עגל.
הבשר מתובל בפלפל שחור ואגוז מוסקט, אך ניתן להשתמש בנוסף בתבלינים ובעשבי תיבול אחרים כמו ציפורן, מרווה, זרעי שומר, זרעי כוסברה או גרגרי ערער.
יחד עם הרוקוורסט ההולנדי הוא הנקניק (או נקניקיה) הנפוץ ביותר המוגש יחד עם רוב סוגי הסטמפוט, (מילולית: סיר מחית) שהוא מאכל הולנדי מסורתי העשוי משילוב של פירה תפוחי אדמה עם ירק אחד או כמה ירקות, אך היא נאכלת עם מנות אחרות וניתן למצוא אותה ברחבי הולנד ופלנדריה.
השם בראדוורסט הוא הולנדי עבור נקניק צלוי, בעוד שהשם Verse Worst פירושו פשוט "נקניק טרי" (בניגוד לנקניק או הנקניקיות המיובשות או המבושלות).
בדרך כלל הנקניק מטוגן במחבת עם כמות גדולה של חמאה, אם כי במהלך הקיץ לא נדיר לראות את הנקניק על ברביקיו.
בשפה ההולנדית השם braadworst משמש מדי פעם גם לבראטוורסט (Bratwurst) הגרמני, אם כי הנקניקיות המעורבות שונות מאוד.
Bratwursts מכונים גם בשמם המקומי או נקראים Duitse braadworst שפירושו בראדוורסט גרמני.
Verse Worst שפירושו כאמור פשוט נקניק טרי או הבראדוורסט הוא האב הקדמון הישיר של נקניק האפריקנרים ה-Boerewors הידוע יותר בעולם, שאליו הוא עדיין דומה מאוד.
בראדלי "בראד" שרווד הוא קומיקאי, זמר שחקן, כותב ומנחה תוכניות אירוח אמריקאי.
עבודת המשחק הראשונה שלו הייתה בהופעה של "דמות חוזרת" בפרקליטי אל איי בתור נד בארון, כשהוא הופיע בשישה פרקים מ־1991 ועד 1992. שרווד פנה לתחום האלתור, לאחר שעודדו אותו להשתתף בשיעור קומדיה בלוס אנג'לס, והוא הצטרף לצוות השחקנים של סדרת המערכונים - קומית המפורסמת The Newz ב-1994.
ב-1992, שרווד הופיע בשני פרקים של העונה הרביעית של תוכנית האלתורים הקומית בריטית של מי השורה הזאת בכלל?
(בריטניה) והוא היה השחקן היחיד מהאודישנים בלוס אנג'לס שהצליח להגיע לצוות של השחקנים.
בשנת 1997 הוא חזר לתוכנית, והפך לשחקן קבוע למשך 2 העונות האחרונות.
לאחר מכן הוא הצטרף לגרסה האמריקאית של התכנית (של מי השורה הזאת בכלל?) שהחלה לאחר סיום הגרסה הבריטית כאשר הגרסה האמריקאית שודרה במקור ברשת השידור האמריקאית ABC.
הגרסה האמריקאית הונחתה בידי הקומיקאי דרו קארי.
מאוחר יותר שרווד ביצע הופעות אורח ב-3 פרקים בסדרה בקומדיית מצבים של דרו קארי המופע של דרו קארי.
הוא גם המפיק ואחד המשתתפים בתוכנית האלתורים "Drew Carey's Green Screen Show" משנת 2005, והיה שחקן בתוכנית האלתורים "Drew Carey's Improv-A-Ganza" משנת 2011.
בשנת 2013, רשת השידור האמריקאית The CW חידשה ו"הקימה לתחייה" את "של מי השורה הזאת בכלל?" שבה שרווד ביצע מספר הופעות מזדמנות.
שרווד הנחה את השעשועון "The Dating Game" מ־1996 עד 1997, ואת השעשועון "The Big Moment" בשנת 1999, וביצע מספר הופעות אורח בתוכנית "Talk Soup".
הוא גם היה פאנליסט קבוע בתוכניות "To Tell the Truth", "Jury Duty" והשעשועון תשע בריבוע.
הוא היה אורח בלארי קינג לייב והיה פאנליסט קבוע בתוכנית "Chelsea Lately".
בשנת 2003, שרווד חבר לחברו משל מי השורה הזאת בכלל?
ב-28 במרץ 2007, שרווד ומוקרי הופיעו בארוחת הערב של אגודת כתבי הרדיו והטלוויזיה של הקונגרס בוושינגטון הבירה.
בשנים 2010–2011 היה שרווד אחד מסבב קבוצת הקריינים בשעשועון האמריקאי "The Price Is Right", לפני שג'ורג' גריי נבחר להיות הקריין הקבוע בתוכנית.
בראד בארון רנפרו היה שחקן אמריקאי.
את הופעת הבכורה שלו בקולנוע עשה בגיל 11 עם הסרט בכיכובו ב"הלקוח" (1994), כאשר מאז הוא המשיך להופיע ב-21 סרטים עלילתיים וזכה במספר פרסים.
רנפרו נולד ב-25 ביולי 1982 בנוקסוויל, טנסי, בנם של אנג'לה דניז אולסן (לבית מק'קרי) ומארק רנפרו, עובד במפעל.
הוא גדל מגיל חמש אצל סבתו מצד אביו, ג'ואן רנפרו, מזכירת הכנסייה, לאחר שהוריו התגרשו.
על פי הדיווחים, לא הייתה לו מערכת יחסים קרובה עם אביו.
כשהיה בן 10, רנפרו התגלה על ידי מלי פין, מנהלת הליהוק של ג'ואל שומאכר.
לאחר שפין המליצה עליו לוהק לסרט הלקוח, זאת לאחר שחיפשו ללהק ילד "קשוח".
רנפרו לוהק על ידי פין לתפקיד הראשי של מארק סוואי בסרט הלקוח של שומאכר.
הליהוק שלו הוכרז במאי 1993, והסרט צולם בקיץ של אותה שנה.
בהתבסס על רומן רב המכר ג'ון גרישם, הלקוח נהייה לאחד הסרטים הרווחיים ביותר של 1994. בשנת 1995 זכה רנפרו בפרס "הכוכב הצעיר " של הוליווד ריפורטר, והיה מועמד לאחד מ"טופ 30 מתחת לגיל 30" של מגזין פיפל"
רנפרו שיחק את האקלברי פין בסרט Tom and Huck שיצא ב-1995. הוא גם זכה בפרס "כוכב צעיר" שני, וכן בפרס "אמן צעיר", על הופעתו בסרט The Cure .
ב-1996 הופיע רנפרו בסרט סליפרס, שהתבסס על הרומן באותו שם מאת לורנצו קרקטרה .את הסרט ביים בארי לוינסון ורנפרו גילם את הגרסה הצעירה יותר של דמותו של בראד פיט.
ב-1997 שיחק בסרט "שקרים באמריקה" בבימויו של גאי פרלנד.
ב-1998 שיחק בסרט Apt Pupil בבימויו של בריאן סינגר, שעליו זכה בפרס השחקן הטוב ביותר בפסטיבל הסרטים הבינלאומי בטוקיו וגם היה מועמד לפרס שבתאי.
מספר הסרטים שבהם כיכב לאחר מכן זכו לתשומת לב מועטה, כאשר רובם הלכו ישר לווידאו.
הוא גילם את ליאון ס.
קנדי בפרסומת לייב אקשן עבור Resident Evil 2, ששודרה ביפן.
רנפרו המשיך לשחק בסרטים אחרים, כולל " עולם רפאים " מ-2001, בולי, מחנות שמחים וטארט, " אמריקן גירל " מ-2002, והז'קט מ-2005 .
רנפרו הופיע בגרסה הראשונה של הלהקה 10 Years בקליפ "Wsteland "; בן דודו, ג'סי האסק, הוא סולן הלהקה.
הוא גם הופיע בקליף לשיר של "Provider" של N.E.R.D, שיחק את תפקידו של סוחר סמים זעיר.
לרנפרו היה ילד אחד שנולד ב-2003 ביפן, וגדל שם על ידי אמו, אזרחית יפנית.
לפני מותו של רנפרו, הציבור לא ידע שיש לו בן, והאזכור שלו לא הופיע בהספד שלו.
בנו נקרא בסופו של דבר בהספד של אמו של רנפרו, אנג'לה, שמתה ב-2012
ב-3 ביוני 1998 נעצרו רנפרו, אז בן 15, ובן דודו בן ה-19 והואשמו בהחזקת סמים.
הוא נשא שתי שקיות קטנות של קוקאין בקופסת סיגריות ושקית מריחואנה בגרב שלו.
הוא ערך הסדר טיעון במסגרתו הסכים לבדיקות סמים אקראיות.
רנפרו נמצא מת ב-15 בינואר 2008 בדירתו בלוס אנג'לס.
הוא היה בן 25. גופתו הוחזרה לטנסי, שם נקבר ב-22 בינואר 2008, בבית הקברות של Red House בקהילה הקטנה של בליין, טנסי.
ב-8 בפברואר 2008, משרד חוקר מקרי המוות של מחוז לוס אנג'לס קבע את מותו בשוגג, וייחס אותו להרעלת הרואין מורפיום חריפה.
סליפרס (1996) - מייקל סוליבן (הצעיר)
דברים שלמדתי מאמא (2001) - דותן טלבוט
בראדלי נקואנה הוא אתלט דרום אפריקאי, סגן אלוף אולימפי (פריז 2024) בריצת שליחים 4x100 מטר.
באולימפיאדת פריז שנערכה באוגוסט זכה במדליית כסף בריצת שליחים 4x100 מטר ביחד עם שון מסוואנגאני, באיאנדה ואלאזה ואקאני סימבינה בשיא אפריקה חדש של 37.57 שניות, אחרי קנדה (37.50 שניות) ולפני הממלכה המאוחדת (37.61 שניות).
בראדלי דאגלס פאלצ'וק הוא סופר, במאי ומפיק טלוויזיה יהודי אמריקאי.
הוא ידוע בעיקר בזכות יצירתו יחד עם ראיין מרפי את סדרות הטלוויזיה Glee, "אימה אמריקאית", "מלכות הצעקה" ו"פוזה".
הוא גם היה כותב ומפיק בפועל של "ניפ/טאק" ונשוי לשחקנית גווינת' פלטרו.
פלצ'וק נולד במסצ'וסטס להורים יהודים.
אמו היא ננסי פלצ'וק, הנשיאה הלאומית של ההסתדרות הציונית הדסה מ-2007 עד 2011. בתיכון, הוא ניסה להתבלט משאר חבריו לכיתה באמצעות כך שנהג לענוב עניבה לבית הספר בכל יום.
הוא גם שיחק בייסבול, כדורסל ולקרוס.
הוא אמר, "תמיד ניסיתי להיראות חכם כי לא הרגשתי חכם"; למעשה הייתה לו דיסלקסיה לא מאובחנת.
הוא סיים את לימודיו במכללות הובארט וויליאם סמית' בשנת 1993.
ג'ון בראדפורד נוט הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס ה-13 של מדינת קרוליינה הצפונית.
נוט הוא חבר המפלגה הרפובליקנית.
נוט נולד ב-17 באפריל 1986 בקרוליינה הצפונית.
הוא למד בבית הספר סנט דייוויד בריילי השוכן בראלי, בירת המדינה.
הוא השלים לימודי תואר ראשון באוניברסיטת ביילור, ולאחר מכן לימודי תואר שני במשפטים בבית הספר למשפטים של אוניברסיטת וייק פורסט.
בתום לימודיו הגבוהים החל לעבוד כתובע פדרלי במחוז בית המשפט הפדרלי של ארצות הברית עבור מזרח קרוליינה הצפונית.
בבחירות 2024 התמודד נוט לבית הנבחרים של ארצות הברית במחוז הקונגרס ה-13 של קרוליינה הצפונית.
בבחירות המקדימות התמודדו 14 מועמדים, ומתוכם סיים במקום השני עם 18.7% מקולות הבוחרים.
הוא העפיל לסיבוב השני מול קלי דוהטרי, שסיימה במקום הראשון עם 27% מהקולות.
לאחר שנשיא ארצות הברית לשעבר דונלד טראמפ והארגון "אמריקאים למען שגשוג" הביעו תמיכה בנוט, פרשה דוהטרי מהמרוץ ונוט גרף 90.8% מהקולות.
בבחירות הכלליות זכה ב-58.6% מהקולות לאחר שגבר על מועמד המפלגה הדמוקרטית פרנק פירס.
כהונתו של נוט החלה עם התכנסות הקונגרס ה-119 של ארצות הברית ב-3 בינואר 2025.
בראד טרליווינג הוא מנהל הוקי קרח קנדי ומגן מקצועי לשעבר וכיום הוא מנכ"ל טורונטו מייפל ליפס בליגת ההוקי הלאומית.
הוא שימש בעבר כמנכ"ל של קלגרי פליימס.
טרליווינג ייסד בשנת 1996 את ליגת ההוקי המקצוענית המערבית (WPHL), ומילא תפקיד אינטגרלי ב-2001 כאשר מיזג בין ליגת ההוקי המרכזית (CHL) ו-WPHL.
בשנת 2003, הוא מונה לעוזר מנכ"ל פיניקס קויוטיס בראשות דון מלוני ובמקביל שימש כמנכ"ל סן אנטוניו רמפג', קבוצת בת של הקויוטיס ב-AHL.
הוא שימש בשני התפקידים עד 28 באפריל 2014, אז קלגרי פלימס שכרו אותו לשמש בתור המנכ"ל החדש של קבוצה.
ב-17 באפריל 2023, חמישה ימים לאחר סיום עונת 2022/23 ועם סיום חוזהו, דרכיהן של הקבוצה וטרליווינג נפרדו.
ב-31 במאי 2023, טרליווינג התקבל לעבודה כמנכ"ל החדש של טורונטו מייפל ליפס.
הוא בן של האיש העסקים הקנדי ג'ים טרליווינג, בעלים משותף של רשת המסעדות בוסטון פיצה.
בראדלי מיטשל סילברלינג הוא במאי טלוויזיה ובמאי קולנוע יהודי-אמריקאי, שזכה לפרסום בזכות בימוי סרטי קולנוע כגון קספר (1995), עיר המלאכים (1998), מייל תחת אור הירח (2002), סדרה של צרות (2004) וארץ האבודים (2009).
סי., בנם של ג'ויס אן (טאקר), יועצת נסיעות, ורוברט מאריי סילברלינג, ששימש כסגן נשיא של חברת CBS Entertainment Productions.
אביו נולד כיהודי, ואילו אמו התגיירה.
סילברלינג למד בויליאמס קולג' בויליאמסטאון, מסצ'וסטס והשלים תואר ראשון בספרות אנגלית באוניברסיטת קליפורניה בסנטה ברברה.
לאחר מכן, המשיך ללימודי בימוי קולנוע בבית הספר לקולנוע של UCLA.
סילברלינג החל את דרכו בתעשיית הבידור עוד בטרם סיים את לימודיו.
ב-1986 שימש כעוזר הפקה בתוכנית ילדים.
לאחר מכן, החל לביים תוכניות טלוויזיה וסרטי קולנוע.
סרטו משנת 2002, מייל תחת אור הירח, מבוסס באופן רופף על השכול שחווה בעקבות רצח חברתו, השחקנית רבקה שפר, ב-1989. ב-2006, סרטו עשרה פריטים או פחות היה הסרט הראשון שהופץ באופן חוקי להורדה במהלך הקרנתו בקולנוע, הודות לשירות ClickStar ולקשריו הקרובים עם בעליה, מורגן פרימן ולורי מקרירי.
ב-1 במרץ 1999, ייסד סילברלינג את חברת ההפקות שלו, Reveal Entertainment, במסגרת הסכם פיתוח ראשוני עם דרימוורקס.
הפרויקט הראשון של החברה היה ניסיון לרכוש את התסריט The Mystery Dance, אותו תכנן סילברלינג לביים, אך הרעיון נזנח לבסוף.
ב-1998 פנתה אליו חברת האחים וורנר כאחד המועמדים לביים את הסרט הארי פוטר ואבן החכמים.
למרות שסילברלינג החל לתכנן את הסרט בהתלהבות והיה מוכן לחתום על החוזה, בסופו של דבר נבחר כריס קולומבוס לביים את הסרט.
סילברלינג ניהל מערכת יחסים עם רבקה שפר, אותה פגש במהלך לימודיו בבית הספר לקולנוע של UCLA, עד לרצחה ב-1989. ב-1995 נישא לשחקנית איימי ברנמאן, אותה הכיר על הסט של הסדרה NYPD Blue.
לזוג שני ילדים, שרלוט ובודהי, והם מתגוררים בפסדינה, קליפורניה.
בשנת 2000 רכשו בני הזוג בית בצ'ילמרק, מסצ'וסטס, לפני שעברו להתגורר בווסט טיסברי, מסצ'וסטס ב-2011.
שנהשם הסרטבימויהפקהתסריט1995קספרכןלאלא1998עיר של מלאכיםכןלאלא2002מיל מואר לאור ירחכןכןכן2004סדרה של צרותכןלאלא200610 פריטים או פחותכןכןכן2009ארץ האבודיםכןמפיק בפועללא2017אדם רגילכןכןכן
בראוּנָאוּ אָם אִין (גרמנית: Braunau) (בראונאו על נהר אין) הוא מחוז במערב מדינת אוסטריה עילית שבאוסטריה.
שכניו הם בצפון ובמערב גרמניה, בדרום – מדינת זלצבורג שבאוסטריה, ובמזרח – המחוזות ריד אים אינקרייס ופקלאברוק.
במחוז 43 עיירות ושלוש ערים – הגדולה בהן בראונאו אם אין, בירת המחוז, שידועה בעיקר כמקום הולדתו של אדולף היטלר.
סנקט גאורגן אם פילמאנסבאךסנקט יוהאן אם ואלדה
בראהמאפוטרה (Brahmaputra; שמות נוספים: ירלונג צונגפו ודיבאנג) הוא נהר גדול וארוך בתת-היבשת ההודית.
מקורות הנהר הם בדרום-מערב טיבט, במזרח רכס הרי ההימאליה.
הנהר זורם דרך מדינות ארונאצ'ל פרדש ואסאם שבצפון-מזרח הודו ודרך בנגלדש עד מפרץ בנגל, שם הוא מתאחד בדלתה עם הגנגס.
לאורך הנהר ישנם אתרים קדושים להינדואים, בהם מבוצעים טקסים דתיים שונים מעת לעת.
הנהר עובר בעיר הגדולה גוואהטי ובעיר החשובה טזפור, ולאורכו היו במשך מאות שנים בירות של ממלכות, שהגדולה שבהן היא סיבסגר, בירת ממלכת האחום, ששלטה במישורי צפון מזרח הודו בין המאות ה-13 ל-19.
בשל היותו נהר רדוד ביותר בחלקו ההודי, ובשל רעידות האדמה החזקות ביותר לאורכו, בקו החיבור בין הלוחות הטקטוניים של הודו ואירו-אסיה, הנהר משנה תכופות את מסלולו ונפרש על רוחב ניכר.
לכן נוצר בו אי-הנהר מאג'ולי המיושב הגדול בעולם, שחיים בו למעלה מ-150,000 איש.
כמה מן הגשרים החוצים את הנהר הם מהארוכים ביותר בהודו.
במהלך מלחמת הודו–פקיסטן השנייה ניתק הקשר הימי בין צפון-מזרח הודו למפרץ בנגל דרך הנהר שעבר בשטח מזרח פקיסטן.
בראהמגופטה (בהינדית: ब्रह्मगुप्त) (598–668) היה מתמטיקאי ואסטרונום הודי חשוב.
נודע בעיקר בזכות היותו הראשון שטבע כללי חישוב שיטתיים למספרים חיוביים ושליליים ופישוט המושג אפס.
בראהמגופטה נולד בעיר בהינאמל שבצפון מערב הודו, וכנראה חי שם כל חייו.
הוא היה ראש מצפה כוכבים באוג'אין שהיה אז המרכז של חקר המתמטיקה בהודו.
עם הישגיו בתחום האסטרונומיה ניתנים לציון חישובים למיקום השמש והירח, חישובי ליקוי חמה וליקוי ירח.
הוא היה בדעה שכדור הארץ עגול ומסתובב.
בראהמגופטה פישט מושג חשוב ביותר למתמטיקה: המושג אפס.
הוא הטקסט המוקדם ביותר בו אפס מוצג כמספר בזכות עצמו, ולא "סתם" תוספת למספר אחר.
אך ספרו מגיע מעבר לזה, בקביעת חוקים אריתמטיים למספרים שליליים ואפס, שקרובים מאוד בתפיסתם לתפיסה המודרנית.
כמו כן בספר זה מהתיעודים המוקדמים ביותר לפתרון כללי למשוואה ריבועית.
על שמו קרואים נוסחת ברהמגופטה, משפט בראהמגופטה והזהות של בראהמגופטה, המופעים בספריו.
בשנת 665 כתב ספר נוסף 'קאנדאקאדיקה' – Khandakhadyaka.
בראווה (בפורטוגזית: Brava) הוא אי געשי באיי כף ורדה שבאוקיינוס האטלנטי.
האי הוא הקטן באיי כף ורדה, ומהווה חלק מקבוצת האיים סוטאוונטוס.
האי יושב לראשונה במאה ה-16. אוכלוסיית האי גדלה לאחר שנמלטה אליו אוכלוסיית האי פוגו לאחר התפרצות הר הגעש פוגו בשנת 1675.
עיקר תעשיית האי מתבססת על החקלאות.
היישוב המרכזי באי הוא וילה נובה סינטרה.
באי נמצא שדה התעופה היחיד הפעיל של איי כף ורדה.
שטחו של האי 67 קמ"ר.
בחלקו הדרומי של האי מספר עמקים מיוערים.
האקלים באי לח בשל רוחות הסחר, והאי מכוסה בענן תמידי המאפשר את גידולה של הצימחיה הרבה שבאי.
כל הכפרים באי מצויים בצידו הצפוני של האי, הגדול שבהם הוא הכפר וילה נובה סינטרה.
בכפר פורנה ישנו נמל מסחרי המשמש את האי.
האי התגלה לראשונה על ידי מגלים אירופאים פורטוגזים בשנת 1462. היישוב הראשון באי נוסד בשנת 1573 וכלכלתו התבססה על סחר עבדים.
בשנת 1680 ברחו תושבי האי לאי הסמוך פוגו בשל התפרצות הר הגעש באי.
במאות ה-17 וה-18 היו יישובי האי נתונים להתקפות שודדי ים.
במהלך המאה ה-19 היגרו מהגרים רבים מהאי לארצות הברית.
עיקר כלכלת האי מתבססת על החקלאות והדייג.
מרבית תושבי האי נוהגים לקבל כספים מקרובי משפחתם העובדים בארצות הברית ובקנדה.
האי אינו מהווה אתר תיירות בשל חופי הים התלולים שבאי, שאינם נוחים לרחצה.
בראונאו אם אין היא עיר במחוז בשם זה שבצפון-מערב אוסטריה עילית.
העיר נמצאת על גבול גרמניה, במרחק של כ-90 ק"מ ממערב ללינץ וכ-60 ק"מ מצפון לזלצבורג.
אוכלוסיית העיר מונה פחות מ-20,000 תושבים, והיא ידועה בעיקר כמקום הולדתו של אדולף היטלר.
בראונאו אם אין נחשבת לאחת הערים העתיקות באוסטריה.
היא מוזכרת לראשונה בסביבות שנת 810 לספירה ואת מעמדה כעיר קיבלה בשנת 1260. בראונאו אם אין התפתחה כעיר מבצר בעלת חשיבות מסחרית רבה וזאת עקב מיקומה האסטרטגי על צומת הנהר אין אשר שימש כעורק תחבורה חשוב לשינוע המלח מן המכרות שבאזור זלצבורג.
במהלך השנים עברה השליטה בעיר בין אוסטריה וגרמניה מספר פעמים.
בתחילת המאה ה-18 שימשה בראונאו אם אין כמקום משכנו של הפרלמנט הבווארי, במהלך ההתקוממות נגד הכיבוש האוסטרי של בוואריה וכחלק ממלחמת הירושה הספרדית.
במשך השנים הבאות הייתה בראונאו חלק מנסיכות בוואריה הגרמנית, והיא עברה שוב לשליטת אוסטריה בשנת 1779 כחלק מהסכם טשן בין אוסטריה ופרוסיה, אשר שם קץ למלחמת הירושה הבווארית.
בשנת 1809 שוב עברה בראונאו אם אין לשליטת בוואריה כחלק מחוזה פרסבורג אשר נחתם בעקבות תבוסת אוסטריה לכוחות הצרפתיים.
בשנת 1816 חזרה בראונאו אם אין לשליטה אוסטרית והפעם באופן סופי בעקבות הסדרת הגבולות הכללית באירופה לאחר המלחמות הנפוליוניות.
בית הולדתו של אדולף היטלר
בית הולדתו של היטלר נמצא ברחוב זלצבורגר פורשטט מס' 15 בעיר.
בית המשפחה שימש גם כבית הארחה שהופעל בידי הוריו של היטלר, עבור אורחים שהכיר אביו בתפקידו כעובד מכס בגבול בין אוסטריה וגרמניה.
המשפחה התגוררה בבית עד שנת 1892 שבה הועבר אביו לתפקיד בעיר פסאו, והעתיק איתו את משפחתו.
לאחר מלחמת העולם השנייה הושכר הבית לממשלת אוסטריה ושימש כספרייה ציבורית וסניף של בנק.
החל מאמצע שנות השבעים פועל בבניין סניף של ארגון צדקה המסייע ברכישת מקצוע ותעסוקה לבעלי מוגבלויות.
במשך השנים התנגדו בעלי הנכס, שאינם קשורים למשפחת היטלר, להצבת לוח זיכרון לקורבנות הנאציזם על הבניין, לטענתם עקב פגיעה לא מוצדקת ברכושם הפרטי ביחד עם חשש מהפיכת המקום למוקד עימות בין נאו-נאצים למתנגדיהם.
בשנת 1989 הוצבה ביוזמת ראש העיר מצבת זיכרון לקורבנות מלחמת העולם השנייה, על קרקע ציבורית, מול בית הולדתו של היטלר.
מצבת הזיכרון עשויה מאבן שהובאה ממחנה הריכוז מאוטהאוזן ועליה חקוק (בתרגום חופשי מגרמנית):
מיליוני קורבנות מתריעים: לעולם לא עוד פאשיזם".
בדצמבר 2016 החליטה ממשלת אוסטריה להפקיע את הנכס מידי בעליו, ולפתוח בו מרכז סיוע לבעלי מוגבלויות.
כמו כן מקודם רעיון להקים במקום בית האחריות.
בראהמי (בסנסקריט: ब्राह्मी, Brāhmī) היא אחת מצורות כתב ההברות הקדומות ששמשו בהודו העתיקה.
מהבראהמי התפתחו רוב הכתבים המאוחרים הנפוצים בדרום ודרום-מזרח אסיה (להוציא את אלו המבוססים על הכתב הסיני), אולם כבר בימי הביניים נשכחה צורת כתב זו לחלוטין.
הכתב הבראהמי פוענח רק במאה ה-18. הכתובות הקדומות ביותר בכתב הבראהמי הן כתובותיו של המלך אשוקה.
בקרב החוקרים ההודיים רווחת ההנחה כי מקורו של כתב זה הוא בהודו עצמה.
מסייעות להנחה זו הכתובות הקדומות הטרום-הינדיות שנתגלו בהראפה ובמואנג'ודארו מהאלף השני והשלישי לפנה"ס.
לעומת זאת בקרב החוקרים מחוץ להודו מקובלת ההנחה כי כתב זה התפתח מהכתב הארמי, תאוריה הנתמכת בצורתן הדומה של האותיות לאותיות הארמיות.
בראוני וייז הייתה חלוצה אמריקאית בתחום המכירות.
אחראית במידה רבה להצלחה של כלי הפלסטיק טאפרוור באמצעות פיתוח שיטת שיווק ישיר - "תוכנית מסיבה ביתית".
וייז נולדה בשם בראוני המפרי בביופורד, ג'ורג'יה, עיירה דרומית קטנה לא רחוקה מאטלנטה.
היא הייתה בתם היחידה של רוזבל סטראוד המפרי וג'רום המפרי.
למדה בבית הספר למזכירות בניו אורלינס בשנת 1928. לדברי חבר ותיק, קיי רובינסון, בראוני האמינה שלא קיימות הזדמנויות עסקיות לנשים בדרום ולכן "אם היא לא רוצה לעבוד במכירות, יהיה עליה לעזוב את הדרום." באופן אירוני, תהילתה של בראוני הגיעה בהמשך מהיותה מפתחת החזון מאחורי אחד מארגוני המכירות המוצלחים ביותר באמריקה.
כאשר בראוני וייז מונתה לסגנית נשיא של "מסיבות טאפרוור ביתיות", שהוקם בשנת 1951, היה השימוש בפלסטיק בחיתוליו.